Orthocis

***Orthocis*** er en slekt av små biller som lever i kjuker (Polyporaceae) som vokser på død ved. De kan være svært tallrike, det kan være hundrevis av biller av flere arter i en stor kjuke. 5 arter er funnet i Norge.

## Utseende
Små (0,5 – 4&nbsp;mm), gjerne korte, sylindriske biller, oversiden oftest sterkt hvelvet. Nesten glatte, fint hårete eller med lang utstående behåring. Lys brune til nesten svarte biller. **Hodet** er kort og bredt. Antennene er forholdsvis korte og består av 8-10 ledd. De tre ytterste leddene danner en løst leddet kølle. Pronotum er bredere enn langt, som oftest sterkt hvelvet. **Dekkvingene** er mer eller mindre parallellsidige, gjerne sterkt hvelvet. Punktene danner som oftest ikke tydelige rekker. **Beina** er temmelig korte, framleggene (*protibiae*) har ofte karakteristiske utvekster i enden. Føttene er fire-leddete.

## Levevis
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.

## Systematisk inndeling
[

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **kjukeborere**, Ciidae 
****** Underfamilien Ciinae
******* Slekten ***Orthocis*** Casey, 1898  

* *[[Orthocis alni]]* (Gyllenhal, 1813) - i Norge
* *[[Orthocis alnoides]]* (Reitter, 1884)
* *[[Orthocis auriculariae]]* Lawrence, 1991
* *[[Orthocis collenettei]]* (Blair, 1927)
* *[[Orthocis coluber]]* (Abeille, 1874)
* *[[Orthocis festivus]]* (Panzer, 1793) - i Norge
* *[[Orthocis huesanus]]* Kraus, 1908
* *[[Orthocis insularis]]* Waterhouse, 1876
* *[[Orthocis ishiharai]]* Kawanabe, 1994
* *[[Orthocis juglandis]]* (Reitter, 1885)
* *[[Orthocis linearis]]* (J.Sahlberg, 1900) - i Norge
* *[[Orthocis longulus]]* Dury, 1917
* *[[Orthocis lucasi]]* (Abeille de Perrin, 1874)
* *[[Orthocis nigrosplendidus]]* Nobuchi, 1955
* *[[Orthocis ornatus]]* Reitter, 1877
* *[[Orthocis perrisi]]* (Abeille de Perrin, 1874)
* *[[Orthocis pseudolinearis]]* Lohse, 1965
* *[[Orthocis pulcher]]* Kraus, 1908
* *[[Orthocis punctatus]]* (Mellié, 1848)
* *[[Orthocis pygmaeus]]* (Marsham, 1802) - i Norge
* *[[Orthocis sagittiferus]]* (Israelsson, 1980)
* *[[Orthocis schizophylli]]* Nakane & Nobuchi, 1955
* *[[Orthocis sublacernatus]]* (Scott, 1926)
* *[[Orthocis testaceofasciatus]]* (Pic, 1922)
* *[[Orthocis transversatus]]* (Kraus, 1908)
* *[[Orthocis vestitus]]* (Mellié, 1848) - i Norge
* *[[Orthocis zoufali]]* (Reitter, 1902)

## Referanser




## Kilder
* Navarrete, J.L. 1997. Ciidae. I: Solis, A. (red.): *Las Familias de insectos de Costa Rica*. INBio. https://web.archive.org/web/20061002040744/http://www.inbio.ac.cr/papers/insectoscr/Texto77.html (på spansk)

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Litse over Nordens biller). Helsinki.

* Silfverberg, H. 2004. *Enumeratio nova Coleopterorum Fennoscandiae, Daniae et Baltiae.* Sahlbergia Vol. 9:1, 1-111.

## Eksterne lenker
* 
* Bugguide.net - Ciidae. Med bilder av nordamerikanske arter. http://bugguide.net/node/view/740709/bgimage